বাংলাদেশিদের অনুপ্রবেশে সহায়তা, আটক দুই বিএসএফ জওয়ান

ওয়েবডেস্ক: বাংলাদেশে (Bangladesh) শেখ হাসিনা (Sheikh Hasina) পরবর্তী সময়ে এ দেশে অনুপ্রবেশ (Intrusion) বাড়ছে। এমনকী জঙ্গিরাও এ দেশে ঢুকে পড়ছে। বিজেপির অভিযোগ, রাজ্যের শাসকদলের মদতে অনেকেই এই বাংলায় আশ্রয় নিচ্ছে। তৃণমূলের অভিযোগ, সীমান্ত রক্ষা করে কেন্দ্রীয় সরকারের আওতাধীন বিএসএফ (BSF)। আঙুল তাদের উপরে ওঠা উচিত। এবার বাংলাদেশিদের অনুপ্রবেশে সাহায্য করার অভিযোগে দুই বিএসএফ জওয়ান আটক হল। বাংলাদেশ সীমান্তে আটক করা হয়েছে ১৩ জন বাংলাদেশিকে। আটক করল বিএসএফ। কয়েকটি অটোতে করে এই বাংলাদেশিরা ভারতে প্রবেশের চেষ্টা করছিলেন। তখনই তাদের আটক করে বিএসএফ। মুখ্যমন্ত্রী মমতা বন্দ্যোপাধ্যায় এবছরের প্রথম প্রশাসনিক বৈঠকেই জানিয়েছিলেন, সীমান্ত তৃণমূল বা পুলিশ পাহারা দেয় না। পাহারা দেয় বিএসএফ। তারাই অনুপ্রবেশে সাহায্য করছে। মালদহ, নদীয়া দিয়ে অনুপ্রবেশ ঘটানো হচ্ছে। এই নিয়ে বারবার কেন্দ্রীয় সরকারকে বলেছি। এই নিয়ে তিনি কেন্দ্রীয় সরকারকে চিঠিও লেখেন।

শুক্রবার বিএসএফ সূত্রে খবর, দুই ভারতীয় সীমান্তরক্ষী এই বেআইনি প্রবেশে সাহায্য করছিলেন। আটক হওয়া ১৩ জনই হিন্দু। আটক হওয়া বাংলাদেশিরা সুনামগঞ্জ, ব্রাহ্মণবাড়িয়া, মৌলবীবাজার ও নেত্রকোনা জেলার বাসিন্দা। উল্লেখ্য, বাংলাদেশে মহম্মদ ইউনুসের অন্তর্বর্তী সরকারের আমলে হিন্দুদের উপরে অত্যাচার বেড়েছে। অনেকেই জীবন বাঁচাতে এদেশে আসতে চাইছেন। অনেকবার বিএসএফ জওয়ানরা তাঁদের বুঝিয়ে বাংলাদেশে ফেরত পাঠিয়েছেন। ভারত ও বাংলাদেশের মধ্যে ৪ হাজার কিলোমিটারেরও বেশি সীমান্ত রয়েছে। তার মধ্যে পশ্চিমবঙ্গের অনেকে সীমান্ত এলাকায় এখনও কাঁটাতার নেই।

আরও পড়ুন: ইউক্রেনের খনিজ দখল আমেরিকার? আজ চুক্তি ট্রাম্প জেলেনস্কির